**ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ СТАМБЕНИХ ЗГРАДА (ОБЈЕКТИ ЗА ВИШЕПОРОДИЧНО СТАНОВАЊЕ) НА ТЕРИТОРИЈИ ОПШТИНЕ КЊАЖЕВАЦ**

У оквиру Одлуке о реализацији активности из програма коришћења средстава буџетског фонда за енергетску ефикасност за 2021. годину („Службени лист Општине Књажевац“ бр. 24/21 од 05.07.2021. године), у даљем тексту Одлука, а у складу са чланом 15. Одлуке расписује се Јавни позив ради избора привредних субјеката који се баве производњом, услугама и радовима на енергетској санацији стамбених зграда.

Мере енергетске санације у стамбеним зградама предвиђене Одлуком, спроводе се кроз сарадњу са привредним субјектима који се баве производњом, услугама и радовима на енергетској санацији стамбених објеката, а крајњи корисници бесповратних средстава су стамбене заједнице на територији општине Књажевац. Стамбена заједнице која остваре право на суфинансирање могу набавити добра или услуге искључиво од привредних субјеката изабраних путем овог јавног конкурса.

Циљ спровођења мера енергетске санације стамбених зграда је унапређење енергетске ефикасности у стамбеном сектору и повећано коришћење обновљивих извора енергије на територији општине Књажевац.

**I ПРЕДМЕТ**

Предмет Јавног позива јесте избор привредних субјеката за спровођење активности на реализацији мера енергетске ефикасности у складу са чланом 3. Решења:

**Мера 1. Уградња и набавка материјала за термичку изолацију зидова, крова, таваница и осталих делова термичког омотача према негрејаном простору стамбених зграда** **и израда техничке документације за наведене радове**

Спољни зид на стамбеним зградама следећих карактеристика :

* минимална дебљина за термичку изолацију износи 10 cm, осим уколико нема техничких могућности да се постави та дебљина изолације

Боја спољашњег омотача/фасаде треба да буде усклађена са традиционалном локалном архитектуром, избегавајући тренд јарких и рефлектујућих неадекватних колорита

Планирана укупна средстава за суфинансирање мере: 3.000.000,00 динара.

**Мера 2. Замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на стамбеним зградама, са пратећим грађевинским радовима**

Термичка својства објекта која морају бити испуњена у погледу енергетске ефикасности након реализације ове мере су:

* Спољна столарија са следећим техничким карактеристикама (U – коефицијент прелаза топлоте):
* U≤ 1,5 W/m2K за прозоре и балконска врата
* U ≤ 1,6 W/m2K за спољна врата

Планирана укупна средстава за суфинансирање мере: 3.000.000,00 динара

Укупно расположива средства подстицаја Општине Књажевац и Министарства рударства и енергетике за реализацију Одлуке износе 6.000.000,00 динара.

Максимални износ бесповратних средстава који додељује Општина Књажевац и Министарство рударства и енергетике за финансирање појединачних пројеката износи 50% од вредности укупне инвестиције са ПДВ-ом.

Максимални износ одобрених средстава по појединачном пројекту износи:

* за меру 1. – до 80.000,00 динара са ПДВ-ом помножено са бројем станова у пријављеној стамбеној згради тј. максимално до 2.000,00 динара по м² термичке изолације (набавка, превоз и уградња);
* за меру 2. - до 100.000,00 динара са ПДВ-ом помножено са бројем станова у пријављеној стамбеној згради;

**II ПРАВО УЧЕШЋА НА ЈАВНОМ КОНКУРСУ**

Право учешћа на овом конкурсу имају сви заинтересовани привредни субјекти који испуњавају законом утврђене услове за обављање делатности и који испуњавају услове дефинисане Одлуком и овим Јавном позивом.

На јавном конкурсу могу учествовати привредни субјекти који врше набавку, радове и уградњу материјала и опреме..

Подносилац пријаве – привредни субјект може конкурисати за реализацију једне или више мера из одељка I. Јавног позива.

**III УСЛОВИ ЗА УЧЕШЋЕ НА ЈАВНОМ КОНКУРСУ**

На јавном конкурсу могу учествовати привредни субјекти који врше испоруку и радове на уградњи материјала, опреме и уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци од дана подношења пријаве,
* да над њима није покренут стечајни поступак или поступак ликвидације,
* да имају атесте за материјале и производе,

**IV. ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ**

**ПРИЈАВЕ**

Подносилац пријаве је потребно да достави следећу документацију:

1. Пријавни образац (Прилог 1) у три примерка (оригинал и две копије);
2. Потписану изјава (Прилог 2);
3. атести за материјале и производе

За предузетнике је потребно да изјаву достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања јавног позива.

У случају да је оснивач привредног субјекта страно правно лице, узима се изјава коју ће дати законски заступник привредног субјекта подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара.

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

**V. ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Општине Књажевац, линк: [www.](http://www.ni.rs/)knjazevac.rs.

и садржи:

− Комплетан текст Јавног позива,

− Прилог 1 - Пријавни образац,

− Прилог 2 – Изјава подносиоца пријаве,

− Прилог 3 - Критеријуми и начин бодовања за оцену Пријаве.

**VI. КРИТЕРИЈУМИ ЗА ИЗБОР ПРИВРЕДНИХ СУБЈЕКАТА**

Критеријуми за рангирање привредних субјеката обухватају следеће:

1. цене кључних добара заједно са уградњом за меру за коју конкуришу;
2. рок важења цена за меру за коју конкуришу;

Јавним позивом се одређује максимални број бодова по сваком од критеријума и број бодова по поткритеријумима, ако су поткритеријуми дефинисани у оквиру појединих критеријума.

Укупан максимални број бодова по свим критеријумима и поткритеријумима примењеним на поједини Програм не може прећи 100.

**VII. МЕСТО И РОК ДОСТАВЉАЊА ПРИЈАВА**

Подносиоци пријаву за учешће на јавном конкурсу попуњавају на српском језику, ћириличним писмом.

Попуњени, оверени и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ СТАМБЕНИХ ЗГРАДА НА ТЕРИТОРИЈИ ОПШТИНЕ КЊАЖЕВАЦ**

**– НЕ ОТВАРАТИ“,**

са пуном адресом пошиљаоца на полеђини коверте.

Пријава се предаје препоручено поштом на адресу:

**ОПШТИНСКА КЊАЖЕВАЦ**

**ул. Милоша Обилића 1,**

**19350 Књажевац**

**За Комисију за реализацију мера енергетске санације**

**Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин неће бити узете у разматрање.** Неблаговремене и непотпуне пријаве се неће разматрати.

**За све додатне информације и обавештења подносилац пријаве се може обратити на контакт телефон 065/97-45-406**

За информације у вези Јавног позива можете се обратити на електронску адресу: Е-mail: arch.vlada@gmail.com

Сва питања и одговори биће објављени на интернет страници Општине Књажевац, линк: [www.](http://www.ni.rs/)knjazevac.rs.

**II. НЕУРЕДНА ПРИЈАВА**

Пријава ће се сматрати неуредном ако у достављеној писаној форми недостаје било који

документ из одељка IV. Јавног позива и у том случају решењем ће бити одбачена.

**IX. ОЦЕНА, ИЗБОР И ОБЈАВЉИВАЊЕ ОДЛУКЕ О ИЗБОРУ ПРИВРЕДНИХ СУБЈЕКАТА**

Оцена и избор привредних субјеката врши се у складу са Јавним позивом и Одлуком.

Оцењивање и избор привредних субјеката врши Комисија за реализацију мера енергетске санације ( у даљем тексту Комисија) на основу прегледа поднетих пријава.

Пријаве са документацијом чија садржина није у складу са Јавним позивом се не оцењују

и решењем ће бити одбијене.

У току поступка оцене и избора привредних субјеката Комисија може да од Подносиоца пријаве, према потреби, затражи додатну документацију и информације.

Комисија разматра, оцењује и рангира приспеле пријаве.

За сваку меру ће бити формирана посебна прелиминарна листа привредних субјеката. Прелиминарна листа изабраних привредних субјеката се објављује на огласној табли Општине Књажевац, улица Милоша Обилића бр. 1, Књажевац, и званичној интернет страници страници Општине Књажевац, линк: [www.knjazevac.rs](http://www.knjazevac.rs/) у року од 15 дана од дана истека рока за подношење пријава.

Учесници конкурса имају право увида у поднете пријаве и приложену документацију по утврђивању прелиминарне листе изабраних привредних субјеката, у року од три дана од дана објављивања листе. На прелиминарну листу изабраних привредних субјеката учесници конкурса имају право приговора Комисији у року од осам дана од дана њеног објављивања.

Комисија је дужна да размотри поднете приговоре на прелиминарну листу изабраних привредних субјеката као и да донесе Одлуку о приговору, која мора бити образложена, у року од 15 дана од дана његовог пријема.

О спроведеном поступку Комисија води записник и сачињава Предлог коначног Решења о избору привредних субјеката у спровођењу мера енергетске санације и исте доставља Општинском већу Општине Књажевац на усвајање.

Општинском већу Општине Књажевац доноси Решење о избору привредних субјеката у спровођењу мера енергетске санације у року од 15 дана од дана истека рока за подношење приговора.

Решење Општинског већа Општине Књажевац о избору привредних субјеката у спровођењу мера енергетске санације објављује се на огласној табли Општине Књажевац, улица Милоша Обилића 1, Књажевац, и званичној интернет страници страници Општине Књажевац, линк: [www.](http://www.ni.rs/)knjazevac.rs

На Решење о избору привредних субјеката у спровођењу мера енергетске санације може се поднети приговор Општинском већу Општине Књажевац у року од 8 дана од дана објављивања. Решење Општинског већа Општине Књажевац је коначно.

**X. НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Општина Књажевац ће закључити Споразум о техничкој сарадњи у спровођењу мера енергетске санације са привредним субјектима који буду изабрани.

Након потписивања Споразума о техничкој сарадњи са привредним субјектима, Општина Књажевац расписује јавни конкурс за стамбене заједнице. Стамбене заједнице су у обавези да приликом конкурисања доставе профактуру/предрачун издат од стране привредних субјеката са листе.

Након избора појединачних пројеката стамбених заједница и утврђивања коначног броја корисника по привредном субјекту, Општина Књажевац потписује Уговор о реализацији мера енергетске санације са привредним субјектима.

Привредни субјекти су дужни да Комисији, у сваком моменту, омогуће контролу реализације активности и увид у сву потребну документацију.

Општина Књажевац ће вршити пренос средстава искључиво привредним субјектима, као директном кориснику, а не стамбеним заједницама као крајњим корисницима, али тек након што крајњи корисник изврши уплату директном кориснику целокупну своју обавезу и након завршетка реализације мере.

Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је стамбена заједница предала када се пријавила за меру као и у складу са записником Комисије о обављеном изласку на терен, а након извршених радова.

Корисник средстава ће вршити пренос средстава изабраним привредним субјектима у складу са закљученим уговором. Крајњи корисник ће сам сносити трошкове изведених радова који буду већи од износа субвенције наведене у члану 6. Одлуке (максималног износа учешћа).

Контролу извршења уговорених обавеза извршиће, у сарадњи са Комисијом.

Привредни субјекти достављају Комисији захтев за исплату средстава за суфинансирање мера енергетске санације по основу обављених радова или извршених услуга. Уз захтев достављају фотокопију издатог рачуна за извршене радове и услуге.

Пренос средстава врши се након што:

1. комисија провери да ли су активности стварно реализоване, и то констатује записником;
2. корисник бесповратних средстава, стамбена заједница, привредном субјекту исплати извршене радове/извршене услуге у износу умањеном за одобрена бесповратна средства.

Средства која се одобре за реализацију појединачних пројеката у оквиру сваке од мера енергетске санације преносе се привредним субјектима у складу са одредбама Уговора.

На основу захтева за исплату и записника Комисије, Општина Књажевац из буџета општине врши исплату средстава.

Број:

Дана:

Књажевац

Обрадио:

Владан Драгићевић м.арх.

енергетски менаџер општине Књажевац

**ПРЕДСЕДНИК ОПШТИНСКОГ ВЕЋА**

мр Милан Ђокић

|  |  |
| --- | --- |
| **БРОЈ ПРИЈАВЕ** | *(попуњава јединица локалне самоуправе)* |

**СПРОВОЂЕЊЕ МЕРА ЕНЕРГЕТСКЕ САНАЦИЈЕ НА СТАМБЕНИМ ЗГРАДАМА (ОБЈЕКТИ ЗА ВИШЕПОРОДИЧНО СТАНОВАЊЕ)**

**у 2021 години**

***ПРИЈАВНИ ФОРМУЛАР***

|  |  |
| --- | --- |
| ***НАЗИВ ПРИВРЕДНОГ СУБЈЕКТА*** |  |

**ПРИЈАВА**

**НА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ НА СТАМБЕНИМ ЗГРАДАМА (ОБЈЕКТИ ЗА ВИШЕПОРОДИЧНО СТАНОВАЊЕ)**

***1. ОСНОВНИ ПОДАЦИ О ПРИВРЕДНОМ СУБЈЕКТУ***

|  |  |  |  |
| --- | --- | --- | --- |
| **1.** | **Пун назив привредног субјекта** | |  |
| **2.** | **Правна форма** | |  |
| **3.** | **Скраћени назив правног лица** | |  |
| **4.** | **Матични број** | |  |
| **5.** | **Порески идентификациони број** | |  |
| **6.** | **Седиште** | **Место** |  |
| **Јединица локалне самоуправе** |  |
| **Поштански број** |  |
| **7.** | **Адреса за слање поште**  **(навести и поштански број)** | |  |
| **8.** | **Број телефона** | |  |
| **9.** | **Број факса** | |  |
| **10.** | **Електронска пошта** | |  |
| **11.** | **Интернет адреса** | |  |

***2. ПОДАЦИ О ЗАКОНСКОМ ЗАСТУПНИКУ***

|  |  |  |
| --- | --- | --- |
| **12.** | **Име и презиме** |  |
| **13.** | **Пол** |  мушки  женски |
| **14.** | **Телефон** |  |
| **15.** | **Мобилни телефон** |  |
| **16.** | **Електронска пошта** |  |

***3. ПРОФИЛ ПРИВРЕДНОГ СУБЈЕКТА***

|  |  |  |
| --- | --- | --- |
| **17.** | **Година оснивања** |  |
| **18.** | **Назив и шифра делатности** |  |
| **19.** | **Према подацима из финансијског извештаја за 2020. годину привредни субјект је разврстан у:** |  микро   мало   средње   остало |
| **21.** | **Опис делатности** |  |

**4. ВРСТЕ МЕРА ЗА КОЈЕ СЕ НУДИ УСЛУГА (Испред појединачне мере за коју се конкурише уписати Х)**

|  |  |
| --- | --- |
|  | Уградња и набавка материјала за термичку изолацију зидова, крова, таваница и осталих делова термичког омотача према негрејаном простору стамбених зграда и израда техничке документације за наведене радове |
|  | Замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на стамбеним зградама, са пратећим грађевинским радовима |

**5. ЦЕНОВНИК** (попуњава се само за меру за коју се нуди услуга из дела 4)

**Напомена – све цене морају бити дате у РСД са ПДВ-ом**

|  |  |  |  |  |  |  |  |
| --- | --- | --- | --- | --- | --- | --- | --- |
| **Мера 1.** Уградња и набавка материјала за термичку изолацију зидова, крова, таваница и осталих делова термичког омотача према негрејаном простору стамбених зграда и израда техничке документације за наведене радове   * минимална дебљина за термичку изолацију износи 10 cm, осим уколико нема техничких могућности да се постави та дебљина изолације | | | | | | |  |
| Назив производа | Цена материјала по метру квадратном | | | Цена уградње  по метру квадратном | Укупна цена  по метру квадратном | |  |
| Контактна фасада са стиропором 10 cm по м² |  | | |  |  | |  |
| Контактна фасада са каменом вуном 10 cm по м² |  | | |  |  | |  |
| Изолација крова минералном вуном од 10 cm по м² |  | | |  |  | |  |
| Рок важења цена: \_\_\_\_\_\_\_\_\_\_\_\_\_ |  | | |  |  | |  |
|  |  | | |  |  | |  |
|  |  | | |  |  | |  |
| **Мера 2.** замена (набака са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на стамбеним зградама, са пратећим грађевинским радовима. Подразумевани прозор је ПВЦ прозор са U ≤ 1,5 W/m2K, беле боје без ролетни и комарника. Подразумевана врата су ПВЦ врата са U ≤ 1,6 W/m2K, беле боје. | | | | | | | |
| Назив производа | | Цена материјала по метру квадратном | Цена уградње  по метру квадратном | | | Укупна цена  по метру квадратном | |
|  | |  |  | | |  | |
| Једнокрилни ПВЦ прозор по м² | |  |  | | |  | |
| Двокрилни ПВЦ прозор по м² | |  |  | | |  | |
| Једнокрилна балконска врата по м² | |  |  | | |  | |
| Двокрилна балконска врата по м² | |  |  | | |  | |
| Улазна ПВЦ врата једнокрилна по м² | |  |  | | |  | |
| Улазна ПВЦ врата двокрилна по м² | |  |  | | |  | |
| Рок важења цена: \_\_\_\_\_\_\_\_\_\_\_\_\_ | |  |  | | |  | |

Потпис и печат подносиоца

**ИЗЈАВА**

Ја, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, број ЛК \_\_\_\_\_\_\_\_\_\_\_\_\_\_\_\_\_\_

*(име и презиме) (број личне карте)*

законски заступник привредног субјекта\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(назив привредног субјекта)*

матични број: \_\_\_\_\_\_\_\_\_\_\_\_\_, изјављујем да прихватам све услове наведене у Јавном позиву за учешће привредних субјеката у спровођењу мера енергетске санације стамбених зграда (објекти за вишепородично становање) на територији Општине Књажевац.

Такође изјављујем, под пуном материјалном и кривичном одговорношћу, да:

* су сви дати наводи у пријави и пратећој документацији истинити, потпуни и одговарају стварном стању,
* привредном субјекту није изречена ни трајна, ни привремена правоснажна мера забране обављања делатности у последње две године и
* власници/оснивачи и законски заступници нису правноснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривичних дела као чланови организоване криминалне групе, кривично дело преваре и друга кривична дела која се гоне по службеној дужности, као и да се против њих не води истрага нити кривични поступак.

**У \_\_\_\_\_\_\_\_\_\_\_\_,**

**Датум \_\_\_\_\_\_\_\_\_\_\_\_ Потпис законског заступника**

ОБРАЗАЦ 2

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Општине Књажевац - Пријаве за Јавни позив за учешће привредних субјеката у спровођењу мера енергетске санације стамбених зграда (објекти за вишепородично становање) на територији Општине Књажевац и тим поводом дајем следећу

**И З Ј А В У**

Иако је орган обавезан да изврши увид, прибави и обради податке о чињеницама о којима се води службена евиденција, а који су неопходни у поступку одлучивања, **изјављујем да ћу сам/а за потребе поступка прибавити (заокружити)**:

1. Решење о упису у одговарајући регистар

Упознат/а сам да уколико не поднесем наведене податке неопходне за одлучивање органа, захтев за покретање поступка ће се сматрати неуредним, и да мој захтев неће бити разматран од стране комисије коју је решењем образовало Општинско веће Општине Књажевац.

..........................................

(место)

..........................................

(датум)

.........................................................................

(потпис и печат одговорног лица)

ОБРАЗАЦ 1

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Општине Књажевац - Пријаве за Јавни позив за учешће привредних субјеката у спровођењу мера енергетске санације стамбених зграда (објекти за вишепородично становање) на територији општине Књажевац и тим поводом дајем следећу

**И З Ј А В У**

**Сагласaн/а сам да орган** за потребе поступка може **извршити увид, прибавити и обрадити податке** о чињеницама о којима се води службена евиденција, а који су неопходни у поступку одлучивања.

..........................................

(место)

..........................................

(датум)

.........................................................................

(потпис и печат одговорног лица)